|  |  |
| --- | --- |
| vastavalt nimekirjale | 2. aprill 2024 nr 6-2/57-8 |

**Detailplaneeringu algatamise ja detailplaneeringu keskkonnamõju strateegilise hindamise algatamata jätmise teade (Kuusemetsa detailplaneering)**

[Rapla Vallavolikogu 28. märtsi 2024 otsusega nr 23](https://atp.amphora.ee/raplavv2017/index.aspx?o=923&o2=923&itm=789414) (viide avab dokumendi valla dokumendiregistris) Atla külas Kuusemetsa maaüksusele detailplaneering kuni 22 üksikelamust koosneva asumi ja seda teenindava taristu kavandamiseks. Planeeringuala pindalaga u 5 ha hõlmab Kuusemetsa (katastritunnus 24005:002:0058) maaüksust ning osaliselt 20110 Juuru-Järlepa tee (katastritunnus 24005:002:0640) maaüksust. Planeeringuala piirneb Atla mõisa ja Kase maatulundusmaa maaüksustega ning loodest Juuru-Järlepa teega. Detailplaneeringu koostamise vajadus tuleneb Juuru valla üldplaneeringust. Vajalik on koostada ajakohane tehnovõrkudega geodeetiline alusplaan. Detailplaneeringuga muudetakse üldplaneeringu põhilahendust.

Tuginedes eelhinnangu järeldustele ja asjaomaste asutuste seisukohtadele jäeti detailplaneeringu keskkonnamõju strateegiline hindamine algatamata. Kavandatava tegevuse iseloom ei anna alust eeldada olulise keskkonnamõju ilmnemist. Planeeringuga nähakse ette tingimused keskkonnaprobleemide ärahoidmiseks. Elluviimisega kaasnev häiring piirdub eeldatavasti ehituse perioodiga ja on pöörduv. Õnnetuste võimalikkus ei erine tavapärasest. Keskkonnamõju strateegilise hindamise algatamata jätmise otsusega on võimalik tutvuda Rapla valla dokumendiregistri vahendusel, Rapla valla veebilehel ja eelneval kokkuleppel vallamaja lahtiolekuaegadel vallakantseleis (Rapla linn, Tallinna mnt 14).

Detailplaneeringu koostamise korraldaja on Rapla Vallavolikogu (Tallinna mnt 14, Rapla linn, tel 489 0510, e-post rapla@rapla.ee), detailplaneeringust on huvitatud eraisik, planeerija ja KSH eelhinnangu koostaja on Truvo Leinberg.

[Kuusemetsa detailplaneeringuga](https://rapla.ee/algatamine/-/asset_publisher/QWCIfTwUVv1I/content/kuusemetsa-atla?redirect=https%3A%2F%2Frapla.ee%2Falgatamine%3Fp_p_id%3D101_INSTANCE_QWCIfTwUVv1I%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_pos%3D1%26p_p_col_count%3D2) (viide avab õige koha valla veebilehel) seotud dokumendid on kättesaadavad Rapla valla veebilehelt.

Keskkonnamõju strateegilise hindamise algatamata jätmise teade on saadetud [KEHJS § 35 lg 6](https://www.riigiteataja.ee/akt/128092023010#para35lg6) (viide avab õigusakti Riigi Teatajas) alusel asjaomasele asutusele.

Detailplaneeringu algatamise teade on saadetud [PlanS § 128 lg 8](https://www.riigiteataja.ee/akt/126022015003?leiaKehtiv#para128lg8) (viide avab õigusakti Riigi Teatajas) alusel heas usus, et soovite olla detailplaneeringu koostamisele kaasatud. Palun teada anda kui see nii pole.

Lugupidamisega

(allkirjastatud digitaalselt)

Cerly-Marko Järvela

Rapla vallaarhitekt

Adressaadid: Keskkonnaamet; Maa-amet; Päästeamet; Regionaal- ja Põllumajandusministeerium; Terviseamet; Transpordiamet; huvitatud isik; planeerija; puudutatud isikud (Atla mõis, Kase, Koplimetsa, Vahastu metskond 57 ja Vainu maaüksuste omanikud)

tel 506 1360, vallaarhitekt@rapla.ee